रायपुर 10 अगस्त 2018। आज पूरी रमन सरकार मूवी देखने जा रही है। नरेंद्र मोदी के जीवन पर आधारित फिल्म ” चलो जीते हैं” फिल्म आज सत्ता और संगठन साथ मिलकर देखेगा। आई नाक्स में पूरा थियेटर फिल्म के लिए बुक कराया गया है। रात 8 बजे से साढ़े 8 बजे तक शो है, जिसमें मुख्यमंत्री रमन सिंह अपने तमाम कैबिनेट के साथियों के साथ मूवी का आनंद लेंगे। वहीं सह संगठन प्रभारी सौदान सिंह, बीजेपी प्रदेश अध्यक्ष धरमलाल कौशिक सहित तमाम आयोग और मंडलों के अध्यक्ष और 50 से ज्यादा स्कूली बच्चे भी साथ मूवी देखेंगे। इसके अलावा सीएम सचिवालय के भी सभी अफसर आज इस मूवी को देखेंगे।